[{"text_idx": "#000002", "text": "Mae cwestiynau'n cael eu gofyn am sut y gadawodd llofrudd uned seiciatryddol yn y gogledd cyn cael ei ddarganfod yn Llundain nos Fawrth a pham na chafodd pobl wybod am ei ddihangfa na'i gefndir troseddol am dros 24 awr."}, {"text_idx": "#000003", "text": "Mi fethodd Richard Bracken, 48 oed, a\u0302 dychwelyd i Ysbyty Bryn y Neuadd yn Llanfairfechan ar o\u0302l cael caniata\u0302d i adael am awr."}, {"text_idx": "#000004", "text": "Roedd wedi ei weld ddiwetha' yn gadael yr uned seiciatryddol am 11:35 ddydd Llun."}, {"text_idx": "#000005", "text": "Mae dedfryd oes Bracken, oedd yn arfer cael ei adnabod fel Richard Dennick, yn parhau wedi iddo lofruddio'r Canon Alun Jones yn Llanberis yn 1982."}, {"text_idx": "#000006", "text": "Roedd nifer o asiantaethau wedi bod yn chwilio am Bracken yn ardal Llanfairfechan a'r cylch, gan gynnwys hofrennydd yr heddlu a'r Gymdeithas Cw\u0302n Chwilio ac Achub."}, {"text_idx": "#000008", "text": "Mae 'na bryder yn ardal Llanfairfechan fod yr heddlu wedi cymryd dros 24 awr cyn dweud pwy oedd ar goll o'r ysbyty a'r ffaith ei fod yn llofrudd."}, {"text_idx": "#000009", "text": "Ar raglen Y Post Cyntaf fore Mercher dywedodd y cynghorydd lleol Ray Jones ei fod yn disgwyl y bydd yna ymchwiliad. \"Dwi'n hapus iawn i glywed fod yr heddlu wedi dal Bracken yn Llundain a dwi'n siwr y bydd pobl yn y dref yn cysgu'n well heno 'ma na neithiwr,\" meddai."}, {"text_idx": "#000010", "text": "\"Gobeithio fydd popeth ar y newyddion i ddweud wrth bobl yn y dref ... mae'r sefyllfa wedi newid rwan ac mae Bracken yn nwylo'r heddlu."}, {"text_idx": "#000011", "text": "\"Mae statws yr ysbyty yn dda, yn uchel iawn yn y dref - mae lot o bobl yn gweithio yna a maen nhw'n ymwybodol o'r sefyllfa yn yr ysbyty. Dwi'n siwr y bydd 'na ryw fath o ymchwiliad yn mynd yn ei flaen ar o\u0302l y digwyddiad yma.\""}, {"text_idx": "#000017", "text": "Prif StraeonDiwedd y daith i deulu 2 Sisters wrth i'r ffatri gauPublished18 munud yn o\u0302lCynlluniau am dreth twristiaeth i Gymru gam yn nesPublished15 awr yn o\u0302lCyfarfod cyhoeddus ar ddyfodol meddygfa PorthmadogPublished42 munud yn o\u0302l"}, {"text_idx": "#000018", "text": "Diwedd y daith i deulu 2 Sisters wrth i'r ffatri gau"}, {"text_idx": "#000020", "text": "Cyfarfod cyhoeddus ar ddyfodol meddygfa Porthmadog"}, {"text_idx": "#000026", "text": "Gareth Ward: Yr angerdd a'r aberth tu o\u0302l fy nghoginio"}]